作者:張可久
標題:中呂・喜春來鑑湖春日
內容:雁啼秋水移冰柱，蟻泛春波倒玉壺，綠楊花謝燕將雛。人笑語，遊遍賀家湖。金華客舍落紅小雨蒼苔徑，飛絮東風細柳營，可憐客裡過清明。不待聽，昨夜杜鵑聲。永康驛中荷盤敲雨珠千顆，山背披雲玉一蓑，半篇詩景費吟哦。芳草坡，松外採茶歌。春夜收雲斂雨銷金帳，望月瞻星傅粉郎，歡天喜地小紅娘。來要賞，花影過東牆。